মেহেরপুরে পানচাষীকে কুপিয়ে হত্যা
মেহেরপুর সদর উপজেলার বলিয়ারপুর গ্রামে মিনারুল ইসলাম (৩৬) নামের এক পান চাষীকে এলোপাতাড়ি কুপিয়ে হত্যা করেছে সন্ত্রাসীরা। মঙ্গলবার রাতে এ ঘটনা ঘটে।







নিহত মিনারুল ইসলাম বলিয়ারপুর মাঝপাড়া গ্রামের খাকছার বিশ্বাসের ছেলে। তিনি পান চাষের পাশাপাশি স্থানীয় একটি ইট ভাটায় ভাটাশ্রমিক হিসেবে কাজ করতেন।




স্থানীয়রা জানান, মাগরিবের নামায পড়ে তার নিজের চাষকৃত পানের বরজে পাহারা দেয়ার জন্য যায়। এ সময় তার বরজ থেকে কে বা কারা পান চুরি করছিল। তিনি এর প্রতিবাদ করতে গেলে তাকে ধারালো অস্ত্র দিয়ে এলোপাতাড়ি কুপিয়ে হত্যা শেষে পালিয়ে যায় চোরেরা।
স্থানীয় ৮ নম্বর ইউপি সদস্য আনারুল ইসলাম জানান, নিহত পানচাষী একজন গরীব দিনমজুর। তার কোন পূর্ব শত্রুতা ছিল বলে মনে হয় না। তার কোনো রাজনৈতিক সংশ্লিষ্টতাও নেই।
খবর পেয়ে বলিয়ারপুর ক্যাম্পের ইনচার্জ এসআই আলী রেজাসহ পুলিশের একটি দল ঘটনাস্থলে গিয়ে লাশ উদ্ধার করে।
এসআই আলী রেজা জানান, নিহত মিনারুল ইসলাম পান বরজ পাহারা দিতে গিয়ে পান চোরদের মুখোমুখি পড়ে যায়। এসময় চোরের দল তাকে এলোপাতাড়ি কুপিয়ে হত্যা করেছে। তার মাথা, ঘাড়সহ শরীরের বিভিন্ন অংশে কোপানোর চিহ্ন রয়েছে।
মেহেরপুর সদর থানার ওসি রবিউল ইসলাম জানান, কি কারণে এ হত্যাকাণ্ড হয়েছে তা নিশ্চিত করে বলা যাচ্ছে না। পূর্ব শত্রুতার জেরে নাকি পান চুরি ঠেকাতে গিয়ে এ হত্যাকাণ্ড তা তদন্ত সাপেক্ষে জানা যাবে।

মেহেরপুর সদর উপজেলার বলিয়ারপুর গ্রামে মিনারুল ইসলাম (৩৬) নামের এক পান চাষীকে এলোপাতাড়ি কুপিয়ে হত্যা করেছে সন্ত্রাসীরা। মঙ্গলবার রাতে এ ঘটনা ঘটে।